**ΘΕΜΑ :** Απευθείας ανάθεση Αναδόχου που είχε σύμβαση με το Άρθρο 32

Ημ/νία υποβολής ***08/09/2022***

**Ερώτηση:**

Απευθείας ανάθεση για τη σύναψη δημόσιας σύμβασης για εκτέλεση έργου. Ο δήμος μας πρόκειται να προβεί σε σύναψη δημόσιας σύμβασης για την εκτέλεση έργου με απευθείας ανάθεση σύμφωνα με τις διατάξεις του άρθρου 118 του Ν.4412/2016 όπως ισχύει ,λαμβάνοντας υπόψη ότι δεν ξεπερνιέται αθροιστικά το 10% των πιστώσεων της αναθέτουσας αρχής κατά το έτος 2022 , για ανάθεση συμβάσεων έργων.

Μπορεί η σύναψη δημόσιας σύμβασης να γίνει με τον ίδιο ανάδοχο με τον οποίο ο Δήμος κατά το έτος 2022 έχει συνάψει σύμβαση με τη διαδικασία της διαπραγμάτευσης χωρίς προηγούμενη δημοσίευση σύμφωνα με το άρθρο 32 του ν. 4412/2016 ?

Σας ευχαριστώ

**Απάντηση****:**

Σύμφωνα με το 2ο Πρακτικό – Θέμα 4ο της της Ομάδας Εργασίας που συγκροτήθηκε με την με αριθ. πρωτ. 74177/22.03.2021 απόφαση του Γενικού Γραμματέα Υποδομών του Υπουργείου Υποδομών και Μεταφορών (ΑΔΑ: Ψ4ΜΙ465ΞΘΞ-ΗΣΤ), όπως τροποποιήθηκε με την υπ’ αριθ. 155641/14.6.2021 Απόφαση του Γενικού Γραμματέα Υποδομών του Υπουργείου Υποδομών και Μεταφορών (ΑΔΑ: 9ΕΨ4465ΧΘΞ-9ΣΖ) με σκοπό την υποβοήθηση των αναθετουσών αρχών και αναθετόντων φορέων, ως προς την παροχή οδηγιών για την ενιαία εφαρμογή των διατάξεων του ν. 4412/2016 ως τροποποιήθηκε με τον ν. 4782/2021.*(«Έναρξη περιόδου απαγόρευσης ανάθεσης δεύτερης σύμβασης με την διαδικασία της απευθείας ανάθεσης στον ίδιο ανάδοχο, σύμφωνα με το άρθρο 50 του ν. 4782/2021»):*

**α)** Το διάστημα των 12 μηνών, εντός του οποίου δεν επιτρέπεται η ανάθεση δεύτερης σύμβασης με την διαδικασία της απευθείας ανάθεσης στον ίδιο ανάδοχο, **υπολογίζεται από την υπογραφή της σύμβασης** και όχι από την ολοκλήρωση ή την παραλαβή του συμβατικού αντικειμένου αυτής**.**

β) Για τον ανάδοχο που ανέλαβε με απευθείας ανάθεση ορισμένη δημόσια σύμβαση, η μη δυνατότητα σύναψης νέας σύμβασης για διάστημα 12 μηνών ισχύει μόνον για την περίπτωση ανάθεσης δεύτερης σύμβασης με απευθείας ανάθεση, και όχι για οποιαδήποτε ανάθεση με άλλες ανοικτές ή ανταγωνιστικές διαδικασίες.